Diari Oficial de la Generalitat Valenciana


Sumari del DOGV 1518, del 10-04-1991 (1991/820772)

ORDRE de 7 de març de 1991, de la Conselleria d'Agricultura i Pesca, per la qual aprova el Pla d'Obres i Actuacions (I) de la zona desfavorida per limitacions específiques del Vinalopó (Alacant).
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/07/(1)/dof/vci/html**

### Dades del document

Número de DOGV
:   1518

Data del DOGV
:   10-04-1991

Secció del DOGV
:   DISPOSICIONS GENERALS

Número del document
:   1991/820772


Data del document
:   07-03-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 7 de març de 1991, de la Conselleria d'Agricultura i Pesca, per la qual s'aprova el Pla d'Obres i Actuacions (I) de la zona desfavorida per limitacions específiques del Vinalopó (Alacant).  
El Decret 151/1990, de 17 de setembre, del Consell de la Generalitat Valenciana, estableix que serà d?aplicació a tot el territori de la Comunitat Valenciana, ja que és classificada com a objectiu número 1 en el Reglament (CEE) 2052/88 del Consell, el que es regula en la Llei de Reforma i Desenvolupament Agrari en matèria d'obres i millores territorials.  
Estableix, així mateix, que les obres a executar seran realitzades preferentment a les zones d'agricultura de muntanya, de regressió de població i amb limitacions específiques; sent, els plans d'obra, aprovats per ordre de la Conselleria d'Agricultura i Pesca.,  
Les zones desfavorides de la Comunitat Valenciana van quedar determinades per la Directiva 86/466/CEE, ampliades per Decisió del Consell 89/566/CEE, conformement amb la definició que realitza sobre això la Directiva 75/268/CEE. A la indicada normativa comunitària va inclosa la zona desfavorida per limitacions específiques del Vinalopó, a la província d'Alacant, on van inclosos entre d'altres, els municipis d'Agost, Algueña, Aspe, Benejama, Biar, Campo de Mirra, Cañada, Hondón de las Nieves, Hondón de los Frailes, Monforte del Cid, Monóvar, Novelda, Petrer, Pinoso, la Romana, Sax i Villena.  
L'Ordre de 28 de juny de 1988 de la Conselleria d?agricultura i Pesca va regular la participació a la programació i seguiment d'actuacions i inversions a executar a les zones agrícoles desfavorides.  
Constituïda la comissió de participació de la zona desfavorida per limitacions específiques del Vinalopó (Alacant), ha estat elaborat per la Direcció General de Desenvolupament Agrari, un primer Pla d'Obres i Millores Territorials, que comprén el conjunt d'obres i actuacions determinades per la indicada comissió, que es refereixen a la millora i racionalització de regadius i al condicionament i millora de camins rurals.  
Examinat el dit pla, aquesta conselleria considera que les obres que s'hi inclouen, en beneficiar les condicions de tota la zona i que s'estimen necessàries per a l'actuació de la conselleria, han estat degudament classificades segons determinen els articles 61 i 62 de la Llei de Reforma i Desenvolupament Agrari; contribuint al millor aprofitament i estalvi de l'aigua als regadius i a la millora de les condicions estructurals agràries a la zona.   
Per això i fent ús de les facultats que tinc atribuïdes,  
ORDENE  
Article primer  
Aprovar el Pla d'Obres i Actuacions (I) a la zona desfavorida per limitacions específiques del Vinalopó (Alacant), així declarada per la Comunitat Econòmica Europea.  
Article segon  
D'acord amb els articles 61 i 62 de la Llei de Reforma i Desenvolupament Agrari les obres incloses al pla quedaran classificades així:  
1. Condicionament i millora de camins rurals com a obres d'interès general, incloses al grup a) de l'article 61 de la llei, raó per la qual seran totalment subvencionades.  
2. Basses de regulació del reg i conduccions principals d'enllaç, per considerar-les necessàries per a l'actuació de la conselleria i, també, com a obres d'interès general, incloses al grup a) de l'article 61 de la llei, raó per la qual seran totalment subvencionades.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes complementàries per a la millor aplicació de tot el que es disposa en aquesta ordre.  
Segona  
L'ordre entrarà en vigor el dia de la publicació al Diari Oficial de la Generalitat Valenciana.  
València, 7 de març de 1991.  
El Conseller d?agricultura i Pesca,   
LLUIS FONT DE MORA i MONTESINOS


Còpia Permalink ELI